جئیحون بایراموف

جئیحون بایراموف (تام آدی: جئیحون عزیز اوغلو بایراموف؛ ۱۹۷۳، باکی) — آذربایجان سییاستچیسی، آذربایجان جومهوریتی‌نین کئچمیش تحصیل باخانی. آذربایجان جومهوریتی نین یئددینجی خاریجی ایشلر باخانی.«C.Ə.Bayramovun Azərbaycan Respublikasının Xarici işlər naziri təyin edilməsi haqqında Azərbaycan Respublikası Prezidentinin Sərəncamı». president.az. ۱۶ iyul ۲۰۲۰ tarixində orijinalından arxivləşdirilib. İstifadə tarixi: ۱۶ iyul ۲۰۲۰.

 یاشاییشی 
جئیحون عزیز اوغلو بایراموف ۱۹۷۳-جو ایلده باکی شهرینده آنادان اولوب. ۱۹۹۰-جی ایلده اورتا مکتبی گوموش مداللا بیتیریب. آذربایجان دؤولت ایقتیصاد اینستیتوتونو ایقتیصادچی ایختیصاصی اوزره، آذربایجان بیلم یوردونو ایسه حوقوقشوناس‌لیق ایختیصاصی اوزره بیتیریب.    

۱۹۹۶-۲۰۰۰-جی ایللرده وئرگی‌لر باخان‌لیغیندا موختلیف وظیفه لرده چالیشیب، ۲۰۰۰-۲۰۰۲-جی ایللرده «Salans Hertzfeld & Heilbronn (Baku) Limited»  شیرکتینده حوقوقشوناس، ۲۰۰۲-۲۰۱۳-جو ایللرده ایسه «OMNİ» حوقوق شیرکتی نین مودیری اولوب.  

۲۰۰۴-۲۰۱۲-جی ایل‌لرده دونیانین آپاریجی حوقوق نشرلریندن اولان «Chambers Global» «IFLR1000» و «Legal500» طرفیندن هر ایل آذربایجاندا وئرگی قویما و مولکی حوقوق ساحه‌سینده آپاریجی حوقوقشوناس‌لار سیاهیسینا داخیل ائدیلیب. ۲۰۱۳-جو ایل مایین ۳۰-دان آقوستون ۱۲-دک آذربایجان جومهوریتی تحصیل باخان‌لیغی آپاراتی‌نین رهبری وظیفه‌سینده چالیشیب.  

آذربایجان جومهوریتی جومهور باشقانی‌نین ۱۲ آقوست ۲۰۱۳-جو ایل تاریخلی سرانجامی ایله آذربایجان جومهوریتی‌نین تحصیل باخانی نین موعاوینی تعیین اولونوب.   

آذربایجان جومهوریتی نین جومهورباشقانی جناب ایلهام علی‌یئوین ۲۳ آوریل ۲۰۱۸-جی ایل تاریخلی سرانجامی ایله تحصیل باخانی وظیفه‌سینه تعیین اولونوب.

آذربایجان جومهوریتی نین جومهورباشقانی جناب ایلهام علی‌یئوین ۱۶ ژوئیه ۲۰۲۰-جی ایل تاریخلی سرانجامی ایله خاریجی ایشلر باخانی وظیفه‌سینه تعیین اولونوب. 

بایراموف ائولی دیر، ۲ اؤولادی وار.  

 اتک یازی‌لار 
بؤلمه:آذربایجان جومهوریتی
بؤلمه:سیاستچیلر